**ΠΑΝΕΛΛΗΝΙΑ ΟΜΟΣΠΟΝΔΙΑ ΣΩΜΑΤΕΙΩΝ ΚΛΙΝΙΚΟΕΡΓΑΣΤΗΡΙΑΚΩΝ ΕΙΔΙΚΟΤΗΤΩΝ (ΠΟΣΚΕ)**  
ΧΑΡ.ΤΡΙΚΟΥΠΗ 12,ΗΛΙΟΥΠΟΛΗ  Τ.Κ 16346, ΤΗΛ.210-9959181,FAX:210-9916854  
  
**ΠΑΝΕΛΛΗΝΙΑ ΟΜΟΣΠΟΝΔΙΑ ΣΩΜΑΤΕΙΩΝ ΙΔΙΩΤΙΚΗΣ ΠΡΩΤΟΒΑΘΜΙΑΣ ΥΓΕΙΑΣ  (ΠΟΣΙΠΥ)**  
Πανεπιστημίου 56, Αθήνα, Τ.Κ. 10678, ΤΗΛ 210.3304298  
  
**ΠΑΝΕΛΛΗΝΙΟΣ ΣΥΝΔΕΣΜΟΣ ΙΑΤΡΙΚΩΝ ΔΙΑΓΝΩΣΤΙΚΩΝ ΚΕΝΤΡΩΝ  (ΠΑΣΙΔΙΚ)**  
Πανεπιστημίου 58, Αθήνα, Τ.Κ. 10678, ΤΗΛ 210.3306487  
  
**Πανελλήνια Ένωση Ιδιωτικών Ιατρικών Εταιρειών και Πολυϊατρείων (ΠΑΝΙΔΙ)**  
Καραγεώργη Σερβίας 2, Αθήνα – Σύνταγμα Τ.Κ. 10562, ΤΗΛ.2111825400

**Ένωση Ιατρών Ε.Ο.Π.Υ.Υ. (ΕΝ.Ι.-Ε.Ο.Π.Υ.Υ.)**

Πατησίων 210, Αθήνα, Τ.Κ. 10446, ΤΗΛ. 2610639539

Αθήνα, 09/12/2022

**Δελτίο Τύπου**

**Εξέλιξη διαβουλεύσεων Ομάδας Εργασίας για την εξάλειψη του claw back – Εν αναμονή απάντησης από τον Αναπλ. Υπ. Οικονομικών για τα οικονομικά ζητήματα του κλάδου**

Μετά τη διαμαρτυρία έξω από το Υπουργείο Υγείας την Παρασκευή 16/09/2022 και των αλλεπάλληλων επαφών με εκπροσώπους του Υπουργείο Υγείας και του ΕΟΠΥΥ, συγκροτήθηκε Ομάδα Εργασίας με υπηρεσιακούς παράγοντες του Υπουργείου Υγείας, του ΕΟΠΥΥ, της ΗΔΙΚΑ κλπ, μετά από πρόταση του Συντονιστικού Οργάνου φορέων Π.Φ.Υ., με στόχο την διαμόρφωση των όρων και προϋποθέσεων για την εξάλειψη του claw back, έτσι ώστε να εξασφαλιστεί η βιωσιμότητα των εργαστηριακών και κλινικοεργαστηριακών ιατρών και των πολυϊατρείων, τόσο για το 2022 όσο και για το 2023.

Η Ομάδα Εργασίας χαρτογράφησε τις ανάγκες και τις ελλείψεις του συστήματος ώστε να κατατεθεί μία πρόταση προς τον Υπουργό Υγείας, όπου μετά από διαβούλευση και συμφωνία όλων των μερών να γίνει θεσμοθέτηση μέτρων εξορθολογισμού της δαπάνης. Το Υπουργείο Υγείας αναζητά διεξοδικά σε τεχνικό επίπεδο τη διαδικασία υλοποίησης των προτάσεων.

Το Συντονιστικό Όργανο εστίασε στα παρακάτω ζητήματα και για τα οποία κατέθεσε εκτενείς προτάσεις και θέσεις :

1. **Χρονικός καταμερισμός του προϋπολογισμού ανά κατηγορία δαπάνης, ανά Διοικητική Περιφέρεια, ανά εβδομάδα του έτους, πέραν του οποίου θα μπορούν οι ασφαλισμένοι να πηγαίνουν σε Δημόσιες δομές και να μην επιβαρύνονται οι ιδιώτες πάροχοι υγείας.**
2. **Καταλογισμός του claw back ανά κατηγορία δαπάνης ανά Διοικητική Περιφέρεια.**
3. **Real time έλεγχος** διενέργειας εξετάσεων.
4. **Κατηγοριοποίηση συνταγογράφησης**

Η συνταγογράφηση χωρίζεται σε 6 ενότητες

* 1. Προληπτικές εξετάσεις (άνευ Rebate & claw back)
  2. Εξετάσεις προαθλητικού ελέγχου (άνευ Rebate & claw back)
  3. Εξετάσεις Post Covid (άνευ Rebate & claw back)
  4. Εξετάσεις Long Covid (άνευ Rebate & claw back)
  5. Χρόνια νοσήματα
  6. Διαγνωστική Διερεύνηση

1. **Κανόνες και Έλεγχος Συνταγογράφησης**

Η συνταγογράφηση πρέπει να διέπεται από κανόνες που θα ελέγχουν αφ’ ενός την άσκοπη διενέργεια διαγνωστικών εξετάσεων, αλλά συγχρόνως δεν θα εμποδίζουν τον θεράποντα ιατρό τεκμηριωμένα να τελέσει το κλινικό έργο του.

1. **Συνυπευθυνότητα Claw Back**

Ο ΕΟΠΥΥ πρέπει να αναλάβει την ευθύνη κάλυψης του προϋπολογισμού του πέραν του **5% Claw back,** πάνω από το οποίο η ανάληψη της ευθύνης από το πάροχο δεν μπορεί να είναι βιώσιμη. Στόχος είναι η πλήρης εξάλειψη του claw back το 2024.

1. **Αμοιβή ιατρών για Διαγνωστικές εξετάσεις (Απεικονιστικές- Βιοπαθολογικές).**
2. **Αφαίρεση εξετάσεων από την αποζημίωση του ΕΟΠΥΥ μετά από εισήγηση των Επιστημονικών Εταιρειών και Επαγγελματικών Ενώσεων ανά ειδικότητα.**
3. **Εξορθολογισμός συμμετοχής ασφαλισμένου.**
4. **Για τα ποιοτικά κριτήρια, να υπάρχει διαπραγμάτευση του Υπουργείου Υγείας με τη συμμετοχή των αντίστοιχων επιστημονικών ενώσεων και ενώσεων ακτινολόγων. Ζητήθηκε η αναβολή της εφαρμογής του μέτρου για ένα χρόνο και επανεξέταση των παραμέτρων της απόφασης, βάσει των ισχυόντων επιστημονικών δεδομένων / διεθνών οδηγιών και πρακτικών.**
5. **Να εξαιρεθούν τα ραδιοφάρμακα που υποβάλλουν τα διαγνωστικά εργαστήρια πυρηνικής ιατρικής για τη διενέργεια των εξετάσεων PET και SPECT από το claw back.**

Τέλος, το Συντονιστικό Όργανο φορέων Π.Φ.Υ. αναμένει εντός του Δεκεμβρίου ενημέρωση από τον Αναπλ. Υπουργό Οικονομικών κ. Σκυλακάκη για την οικονομική ενίσχυση που έχει ζητήσει.

 Ο ΠΡΟΕΔΡΟΣ ΠΟΣΚΕ                                                                Ο ΠΡΟΕΔΡΟΣ ΠΟΣΙΠΥ  
Φ.Ν.ΠΑΤΣΟΥΡΑΚΟΣ                                                                 Θ.ΧΑΤΖΗΠΑΝΑΓΙΩΤΟΥ  
  
Ο ΠΡΟΕΔΡΟΣ ΠΑΣΙΔΙΚ                                                             ΤΟ ΜΕΛΟΣ ΠΑΝΙΔΙ Ι.ΚΑΡΑΜΗΝΑΣ                                                                        Α. ΠΙΤΤΑΡΑΣ

Η ΠΡΟΕΔΡΟΣ ΕΝΙ-ΕΟΠΥΥ

Α. ΜΑΣΤΟΡΑΚΟΥ